ang pagkakabitin sa impapawid ng lahat ng mga panukalang inaharap at pinag tibay sa loob ng kapisanan, ang pagkabigo ng aklatang itatatag, ang pagkabigo ng pahayagang palalabasin, ang pagkabigo ng mga papulong, ng paaralan sa gabi, at ng mga kung ano anong campana na sagana sa hangin ang lahat ng iyan mga binibini at ginoo, ay isa pang di mapupuwing na saksi ng pagkauring mantikang tulog ng ating kapisanang kagulatgulat noong kanyang mga unang araw! sa gitna ng ganitong kalagayang dapat ikahiya ng kabataang libis, sino ang ating dapat sisihin? ang mga nangungulo sa kapisanan? ako na malaon nang nagmamasid sa ginagawa nilang pagtupad sa kanikanilang tungkulin, ay walang ulikulik na makakapagsabi na ang mga ginoong iyan ay nagawa na ang lahat ng abot ng kanilang kaya. ipinatutupad ng pangulo sa ating mga kaanib, ang palatuntunan at mga alituntunin, dapwa'aayaw tayong magsisunod!